Input: प्राच्यै त्वा दिशेग्नयेऽधिपतयेऽसिताय रक्षित्र आदित्यायेषुमते। एतं परि दद्मस्तं नो गोपायतास्माकमैतोः। दिष्टं नो अत्र जरसे नि नेषज्जरा मृत्यवे परि णो ददात्वथ पक्वेन सह सं भवेम ॥

Padapatha: प्राच्यै।त्वा।दिशे।अग्नये।अधिऽपतये।असिताय।रक्षित्रे।आदित्याय।इषुऽमते।एतम्।परि।दद्मः।तम्।नः।गोपायत।आ।अस्माकम्।आऽएतोः।दिष्टम्।नः।अत्र।जरसे।नि।नेषत्।जरा।मृत्यवे।परि।नः।ददातु।अथ।पक्वेन।सह।सम्।भवेम